**שלום לכולם,**

**דמיינו את עצמכם, יוצאים לעבודה באיחור, יודעים שכולם כבר בתוך ישיבה חשובה.**

**הגעתם. אתם נכנסים באמצע. כולם מסתכלים עליכם וזה נורא מביך.**

**אף אחד לא פנוי להגיד לכם "בוקר טוב" כמו שאתם רגילים.**

**אין לכם זמן להכין קפה, או להתעדכן בנעשה במשרד.**

**החברים הכי טובים שלכם לא קמים לקראתכם, לא שואלים מה נשמע.**

**אתם לא יודעים על מה דיברו? היכן עומד הדיון?**

**ודווקא היה לכם הרבה מה להגיד בנושא הזה.**

**אז מה קורה עכשיו? בלבול? חוסר נעימות?  ואיך כל זה קשור לגן?**

**כמו במקום העבודה, כך גם בגן, יש זמן להגיע, זמן בו כולנו בצוות פנויים לקבל את הילדים,**

**לחבק ולשאול מה נשמע, לשוחח ולעזור בפרידה למי שצריך.**

**אז אנא – בימי חול, ביום שישי ובחול המועד, הגיעו בזמן לגן.**

**עד השעה שמונה. תודה :)**